จงบอกกลยุทธ์การวิจัยจากการนำแนวคิดการลงทุนแบบ Fundamental Analysis และ Technical Analysis ด้วยรูปแบบของ Quantitative ที่วัดและประเมินผลได้โดยไม่ Bias
- Technical – Momentum Based กลยุทธ์ตามแนวโน้ม สำหรับนักลงทุนที่เพิ่งเริ่มต้นจะต้องรู้จักการดูกราฟ เพราะเป็นสิ่งที่ง่าย ใช้เวลาน้อย สามารถปรับใช้ได้กับทุกสินทรัพย์ทั่วโลก แต่จากการลองผิดลองถูก มันสามารถปรับใช้ได้กับทุกสินทรัพย์ก็จริง แต่ต้องปรับจูนพอสมควร เพราะการวิเคราะห์ทางเทคนิคคือการเอา Data ของราคามาทำการคำนวณและเข้าสูตรทางคณิตศาสตร์มากมายจนได้เส้น ๆ ขีด ๆ แบบที่ทุกคนเห็น แต่มันเป็นเพียงเครื่องมือในการช่วยวิเคราะห์เท่านั้นไม่ใช่ทั้งหมดของการลงทุน

- ทดสอบกลยุทธ์การลงทุนแบบ Momentum Based สามารถใช้ได้จริงหรือไม่ในระยะยาว จึงหยิบกลยุทธ์ง่าย ๆ ที่มีชื่อว่า 52 Week High  หรือ การซื้อตามแนวโน้มเมื่อราคาทะลุแนวต้านใหญ่ในรอบ 1 ปีโดยประมาณ และใช้ Indicator ใส่เข้าไปนิดหน่อย ซึ่งกำหนดเงินเริ่มต้นไว้ 1 ล้านบาท จำนวนหุ้นสูงสุดที่ซื้ออยู่ที่ไม่เกิน 20 ตัว หรือ 5 % ต่อ 1 ตัว ช่วงเวลาที่ทบสอบคือตั้งแต่ปี 1/2000 – 11/2020 สินทรัพย์ที่เลือกมาทดสอบคือหุ้นไทยทั้งหมด

- ทดสอบกลยุทธ์การลงทุนแบบ Value Based เลือกหยิบ F-Score formula ของ Mr.Joseph D. Piotroski เพื่อเพิ่มประสิทธิภาพการคัดหุ้น โดยมีเกณฑ์ถึง 9 เกณฑ์ตามแนวทางการเลือกหุ้นแบบ Value Investing โดยมีการให้คะแนนถ้าผ่านเกณฑ์และให้ 0 ถ้าไม่ผ่าน สุดท้ายก็เอามาทำเป็น Score

- Hybrid Investment ส่วนผสมที่ลงตัวของโลกการลงทุน หยิบปัจจัยทั้งของ TA และ FA เข้ามาไว้ด้วยกัน คือ เอาทั้ง Data Price และ Data งบการเงินเข้ามาประกอบกันและทดสอบในเชิง Quantitative

- Bitcoin ก็มี Model ที่คาดการณ์ราคาในอนาคตเหมือนกัน แม้ BTC จะไม่มีปัจจัยพื้นฐานเช่น งบการเงินมาให้วิเคราะห์ แต่เนื่องจากมีเรื่องเกี่ยวกับ Demand Supply ของเหรียญที่ออกมาหมุนเวียนในตลาดจากการขุด จึงมีคนทำ Model เพื่อคาดการณ์ราคาในอนาคต ซึ่งมีความแม่นยำในอดีตสูงงมาก แต่ในอนาคตไม่อาจตอบได้ โมเดลนี้มีชื่อว่า Stock to Flow Model
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน